Die Strass won i drann wone    ir lüt, i wonen anere Strass  und nid symbolisch meinen i das  i wonen anere Strass, wi gseit  wo zum fridhof geit    i cha vom fänschter us d'umzug gseh  mit efeuchränz und bluemebouquet  wen alben eine derhär chunnt da  mit de füess vora    en andre  villicht mahneti das  geng dra gly näm dr schryner scho ds mass  ou ihm für ds tannige letschte chleid  und das tät ihm leid    ig aber findes schön das mys bett  vorlöifig no ke holztechel het  und das i geng no dr himel gseh  fröit mi drum descht meh    die Strass won i drann wonen isch zwar  so dänken i e sackgass s'isch wahr  hingäge für mi und i gniesse das  no ke einbahnstrass